AIŠKINAMASIS RAŠTAS

Dėl viešo konkurso Molėtų rajono savivaldybės viešųjų sveikatos priežiūros įstaigų vadovų pareigoms eiti organizavimo nuostatų patvirtinimo

1. **Parengto tarybos sprendimo projekto tikslai ir uždaviniai**

Lietuvos Respublikos sveikatos priežiūros įstaigų įstatymo (toliau Įstatymas) 15 straipsnio 1 dalyje nustatyta, kad savivaldybių viešųjų sveikatos priežiūros įstaigų vadovai į darbą priimami viešo konkurso būdu penkeriems metams. Viešą konkursą organizuoja ir jo nuostatus tvirtina atitinkamos įstaigos steigėjas. Pagal įstatymo 28 straipsnio 6 p. nuostatas, viešosios įstaigos steigėjas organizuoja viešą konkursą sveikatos priežiūros viešosios įstaigos administracijos vadovo pareigoms eiti ir tvirtina šio konkurso nuostatus. Įsigaliojus naujam Lietuvos Respublikos darbo kodeksui, 2017 m. liepos 1 d. neteko galios Lietuvos Respublikos Vyriausybės 2007 m. kovo 21 d. nutarimas Nr. 301 „Dėl konkursinių pareigų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei kitų valstybės įsteigtų fondų lėšų finansuojamose valstybės ir savivaldybių įstaigose bei viešosiose įstaigose, kurių savininkė yra valstybė ir savivaldybė, sąrašo nustatymo ir Konkursų pareigoms, įtrauktoms į konkursinių pareigų sąrašą, organizavimo tvarkos aprašo patvirtinimo“.

Teikiamo sprendimo projekto tikslas- susieti atitinkamų Nuostatų punktų taikymą su Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, organizavimo ir vykdymo tvarkos aprašo, (toliau Aprašas) patvirtinto Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“ ir Lietuvos Respublikos vietos savivaldos įstatymo 20 straipsnio 2 dalies 17 p. normomis.

Projektas, lyginant su šiuo metu galiojančiu tvarkos aprašu iš esmės nesikeičia, o projekto nuostatos keičiamos tiek, kiek jas būtina suderinti su Aprašu ir Lietuvos Respublikos vietos savivaldos įstatymo 20 straipsnio 2 dalies 17 p. norma, nustatančia, kad, savivaldybės meras priima į pareigas ir atleidžia iš jų viešųjų įstaigų, kurių savininkė yra savivaldybė, vadovus.

**Šiuo metu esantis teisinis reglamentavimas**

 Lietuvos Respublikos vietos savivaldos įstatymo 18 straipsnio 1 dalis, 20 straipsnio 2 dalies 17 p.; Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, organizavimo ir vykdymo tvarkos aprašaas, patvirtintas Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“.

 Lietuvos Respublikos sveikatos priežiūros įstaigų įstatymo 15 straipsnio 1 d., 28 str. 6p.

 **Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

 **4. Priemonės sprendimui įgyvendinti**..

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sprendimo įgyvendinimas nesusijęs su papildomų finansinių išteklių poreikiu.

 **6. Vykdytojai, įvykdymo terminai.**

 **7. Sprendimo projekto rengėjas**. Bendrojo skyriaus vedėja Irena Sabaliauskienė.